বগুড়ায় ভ্রাম্যমাণ আদালতের অপরিপক্ক কুড়ি মণ আম ধ্বংস, দু’টি প্রতিষ্ঠানকে জরিমানা | প্রভাতের ডাক
Home অপরাধ বগুড়ায় ভ্রাম্যমাণ আদালতের অপরিপক্ক কুড়ি মণ আম ধ্বংস, দু’টি প্রতিষ্ঠানকে জরিমানা
বগুড়ায় বিক্রির জন্য আড়তে রাখা প্রায় কুড়ি মণ অপরিপক্ক আম ধ্বংস করেছে ভ্রাম্যমাণ আদালত। জেলা প্রশাসনের নির্বাহী ম্যাজিস্ট্রেট আব্দুর রহমান রোববার বিকেলে শহরের স্টেশন রোড এলাকায় অভিযান চালান। অভিযানকালে অপরিপক্ক আম মজুদের দায়ে দু’টি প্রতিষ্ঠানকে ১৮ হাজার টাকা জরিমানাও করেন।
আদালত শহরের স্টেশন রোডে মেসার্স বিএম এন্টারপ্রাইজ নামে একটি দোকানে অভিযান চালিয়ে প্রায় ১৯ মণ অপরিপক্ক আম পাওয়া যায়। পরে সেগুলো জব্দ করে ধ্বংস করা হয়। অপরিপক্ক আম মজুদের দায়ে ওই প্রতিষ্ঠানের ম্যানেজার হামিদুল ইসলামের ১৫ হাজার টাকা জরিমানা করা হয়।
এরপর আদালত একই এলাকার মেসার্স জয় ফল ভা-ারে গিয়ে ৬০ কেজি বা দেড় মণ অপরিপক্ক আম দেখতে পান এবং সেগুলোও জব্দ করে ধবংস করেন। অপরিপক্ক ওই পরিমাণ আম মজুদ রাখার দায়ে আদালত প্রতিষ্ঠানটির ম্যানেজার মেহেদী হাসানের ৩ হাজার টাকা জরিমানা করেন।
বগুড়া পৌরসভার সেনেটারি ইন্সপেক্টর শাহ্ আলী আরো জানান, ভোক্তা অধিকার সংরক্ষণ আইন-২০০৯ এর ৪৫ ধারায় আদালত অপরিপক্ক আমগুলো জব্দের পর ধ্বংস এবং দায়ী দু’টি প্রতিষ্ঠানকে জরিমানা করেছেন।
Previous articleরাজবাড়ীতে স্কুল ছাত্রীকে কেরোসিন ঢেলে হত্যা চেষ্টার অভিযোগে থানায় মামলা
Next articleব্রাহ্মণাবড়িয়ার বিজয়নগরে স্বতন্ত্র প্রার্থীর গাড়ী ও গানম্যান আটক
কিশোরগঞ্জে এক দিনে ৪ খুন
আ’লীগ নেতার মেয়েকে ছাত্রলীগ নেতার অপহরণ